Document ID: 32005R1938

KOMISJONI MÄÄRUS (EÜ) nr 1938/2005,
25. november 2005,
millega avatakse teatavate GATTi kvootide alusel 2006. aastal Ameerika Ühendriikidesse eksporditava juustu ekspordilitsentside väljaandmise menetlus
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1)
võttes arvesse komisjoni 26. jaanuari 1999. aasta määrust (EÜ) nr 174/1999, millega kehtestatakse nõukogu määruse (EMÜ) nr 804/68 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta, (2) eriti selle artikli 20 lõiget 3,
ning arvestades järgmist:
(1)
Komisjoni määrusega (EÜ) nr 1519/2005 (3) avatakse teatavate GATTi kvootide alusel 2006. aastal Ameerika Ühendriikidesse eksporditava juustu ekspordilitsentside väljaandmise menetlus.
(2)
Teatavate kvootide ja tooterühmade suhtes ületavad ajutised ekspordilitsentsid 2006. aastaks pakutavaid koguseid. Seepärast tuleks kindlaks määrata määruse (EÜ) nr 174/1999 artikli 20 lõikega 3 ette nähtud jaotuskoefitsiendid.
(3)
Arvestades sellele menetlusele määrusega (EÜ) nr 1519/2005 ette nähtud rakendamistähtaega, tuleks käesolevat määrust kohaldada võimalikult kiiresti,
ON VASTU VÕTNUD KÄESOLEVA MÄÄRUSE:
Artikkel 1
Ajutiste ekspordilitsentside taotlused, mis on esitatud määruse (EÜ) nr 1519/2005 kohaselt käesoleva määruse lisa 3. veerus märgitud tooterühmade ja kvootide 16-Tokyo, 16-, 17-, 18-, 20- ja 21-Uruguay, 25-Tokyo ja 25-Uruguay suhtes, rahuldatakse:
-
käesoleva määruse lisa 5. veerus sätestatud jaotuskoefitsientide kohaselt, kui taotlused on esitanud taotlejad, kes tõendavad eelnevast kolmest aastast vähemalt ühel aastal kõnealuste toodete eksporti Ameerika Ühendriikidesse ja kelle volitatud importijad on tütarettevõtted või keda peetakse tütarettevõtjateks vastavalt määruse (EÜ) nr 174/1999 artikli 20 lõike 2 kuuendale lõigule;
-
käesoleva määruse lisa 6. veerus sätestatud jaotuskoefitsientide kohaselt, kui taotlused on esitanud selle artikli esimeses taandes nimetatud taotlejatest erinevad taotlejad, kes on kõnealuseid tooteid kõigi kolme eelneva aasta jooksul eksportinud Ameerika Ühendriikidesse.
Artikkel 2
Ajutiste ekspordilitsentside taotlused, mis on esitatud määruse (EÜ) nr 1519/2005 kohaselt käesoleva määruse lisa 3. veerus määratletud tooterühmade ja kvootide 22-Tokyo ja 22-Uruguay suhtes, rahuldatakse:
-
käesoleva määruse lisa 7. veerus sätestatud jaotuskoefitsientide kohaselt, kui taotlused on esitanud taotlejad, kes tõendavad eelnevast kolmest aastast vähemalt ühel aastal juustu eksporti Ameerika Ühendriikidesse ja kelle volitatud importijad on tütarettevõtted;
-
käesoleva määruse lisa 8. veerus sätestatud jaotuskoefitsientide kohaselt, kui taotlused on esitanud selle artikli esimeses taandes nimetatud taotlejatest erinevad taotlejad, kes on eelnevast kolmest aastast vähemalt ühel aastal eksportinud juustu Ameerika Ühendriikidesse.
Artikkel 3
Käesolev määrus jõustub Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 25. november 2005

Labels: 3
17
18